林景熙
蔡琰归汉图
文姬别胡地，一骑轻南驰。
伤哉贤王北，一骑挟二儿。
二儿抱父啼，问母何所之。
傍鞭屡回首，重会知无期。
孰云天壤内，野心无人彝。
凡物以类偶，湿化犹相随。
穹庐况万里，日暮惊沙吹。
惜哉辩琴智，不辩华与夷。
纵邻形势迫，难掩节义亏。
独有思汉心。写入哀弦知。
一朝天使至，千金赎蛾眉。
雨露洗腥瘢，阳和变愁姿。
出关拜汉月，照妾心苦悲。
妾心倘未白，何以觐彤墀。
狐死尚首丘，越鸟科南枝。
如何李都尉，没齿阴山陲。